Deyerri significa en basco Tierra de Deyo. En la Edat Meya y enantes que se fundase la villa d'Estella en lo sieglo XI, este yera lo nombre común de l'actual comarca de Tierra Estella, ya que lo centro neuralchico de la mesma no se trobaba encara en la suya actual capital, se trobaba en la fortaleza de Monchardín (que se clamaba allora Deyo). Con lo paso de lo tiempo lo nombre Deyerri dixó d'aplicar-se a tota la redolada y se limitó a la parte nororiental de la mesma (vals de Guesálaz y Deyerri), dica que finalment se refirió nomás que a la val que ha conservado lo nombre dica l'actualidat.